CELEX: 62012TN0068
Language: fi
Date: 2012-02-10 00:00:00
Title: Asia T-68/12: Kanne 10.2.2012 — Hemmati v. neuvosto

14.4.2012   
            
            
               FI
            
            
               Euroopan unionin virallinen lehti
            
            
               C 109/26
            
         Kanne 10.2.2012 — Hemmati v. neuvosto
   (Asia T-68/12)
   2012/C 109/54
   Oikeudenkäyntikieli: englanti
   
      Asianosaiset
   
   
      Kantaja: Abdolnaser Hemmati (Teheran, Iran) (edustaja: asianajajat B. Mettetal ja C. Wucher-North)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kantajaa koskevilta osin asetuksen (EU) N:o 961/2010 liitteessä VIII olevan taulukon A 7 kohdan, sellaisena kuin se on muutettuna neuvoston täytäntöönpanoasetuksen N:o 1245/2011 (1) liitteestä ilmenevän mukaisesti;
            
         
               —
            
            
               kumoamaan kantajaa koskevilta osin neuvoston päätöksen 2010/413/YUTP liitteessä II olevan taulukon A 7 kohdan, sellaisena kuin se on muutettuna neuvoston päätöksestä 2011/783/YUTP (2) ilmenevän mukaisesti;
            
         
               —
            
            
               kumoamaan kantajaa koskevilta osin asetuksen (EU) N:o 961/2010 16 artiklan 2 kohdan, joka pannaan täytäntöön asetuksella N:o 1245/2011;
            
         
               —
            
            
               kumoamaan kantajaa koskevilta osin päätöksen 2010/413/YUTP 19 artiklan 1 kohdan b alakohdan, jota muutetaan päätöksessä 783/2011/YUTP;
            
         
               —
            
            
               kumoamaan kantajaa koskevilta osin päätöksen 2010/413/YUTP 20 artiklan 1 kohdan b alakohdan, jota muutetaan päätöksessä 783/2011/YUTP;
            
         
               —
            
            
               kumoamaan 5.12.2011 päivätystä kirjeestä ilmenevän päätöksen; ja
            
         
               —
            
            
               velvoittamaan neuvoston maksamaan tästä kanteesta aiheutuvat kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäisen kanneperusteen mukaan neuvosto ei täyttänyt menettelyllisiä vaatimuksia, kun se ei perustellut asianmukaisesti kantajan merkitsemistä riidanalaisissa asetuksessa N:o 1245/2011 ja päätöksessä 2011/783/YUTP oleviin luetteloihin.
            
         
               2)
            
            
               Toisessa kanneperusteessa väitetään, että vaikka tuomioistuin katsoisikin neuvoston esittämät perustelut riittäviksi, neuvosto arvioi tosiseikkoja ilmeisen virheellisesti, koska kantajalla ei ole liityntää Daftarin etuihin eikä se osallistu ns. järjestelmän strategisiin intresseihin tai tämän väitettyyn ydinohjelmaan. Tämän vuoksi päätöksen 2010/413/YUTP, jota muutetaan päätöksellä 2011/783/YUTP, mukaiset aineelliset edellytykset luetteloon merkitsemiselle eivät kantajan osalta täyty ja neuvosto teki siten ilmeisen arviointivirheen arvioidessaan, täyttyvätkö nämä edellytykset. Neuvosto ei myöskään soveltanut merkityksellisiä arviointiperusteita asianmukaisesti.
            
         
               3)
            
            
               Kolmannen kanneperusteen mukaan vastaaja loukkasi kantajan omistusoikeutta sekä suhteellisuusperiaatetta, kun se merkitsi kantajan mainittuun luetteloon.
            
         
      (1)  Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 1.12.2011 annettu neuvoston täytäntöönpanoasetus (EU) N:o 1245/2011(EUVL L 319, 2.12.2011, s. 11).
   
      (2)  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 1.12.2011 annettu neuvoston päätös 2011/783/YUTP (EUVL L 319, 2.12.2011, s. 71).